Document ID: 32011D0421

PADOMES ĪSTENOŠANAS LĒMUMS 2011/421/KĀDP
(2011. gada 18. jūlijs),
ar kuru īsteno Lēmumu 2010/145/KĀDP, ar ko atjauno pasākumus, atbalstot Starptautiskās Krimināltiesas bijušajai Dienvidslāvijai (ICTY) pilnvaru sekmīgu īstenošanu
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 31. panta 2. punktu,
ņemot vērā Padomes Lēmumu 2010/145/KĀDP (2010. gada 8. marts), ar ko atjauno pasākumus, atbalstot Starptautiskās Krimināltiesas bijušajai Dienvidslāvijai (ICTY) pilnvaru sekmīgu īstenošanu (1), un jo īpaši tā 2. pantu,
tā kā:
(1)
Ar Lēmumu 2010/145/KĀDP Padome atjaunoja pasākumus, lai liegtu iebraukšanu dalībvalstu teritorijās vai tranzītu caur dalībvalstu teritorijām personām, kuras ir iesaistītas tādās darbībās, kas Starptautiskās Krimināltiesas bijušajai Dienvidslāvijai (ICTY) apsūdzētām personām palīdz turpināt izvairīšanos no tiesas, vai kuras darbojas citādā veidā, kas varētu traucēt ICTY pilnvaru sekmīgu īstenošanu.
(2)
Pēc Ratko MLADIC pārvietošanas ICTY apcietinājumā 2011. gada 31. maijā dažas ar MLADIC kungu saistītas personas būtu jāsvītro no saraksta Lēmuma 2010/145/KĀDP pielikumā.
(3)
Attiecīgi būtu jāgroza Lēmuma 2010/145/KĀDP pielikumā iekļautais saraksts,
IR PIEŅĒMUSI ŠO LĒMUMU.
1. pants
Lēmuma 2010/145/KĀDP pielikumu aizstāj ar šā lēmuma pielikumu.
2. pants
Šis lēmums stājas spēkā tā pieņemšanas dienā.
Briselē, 2011. gada 18. jūlijā

Labels: 13
18
11
5